**PETICIJA**

Dėl

**LIETUVOS RESPUBLIKOS
DAUGIABUČIŲ GYVENAMŲJŲ NAMŲ IR KITOS PASKIRTIES PASTATŲ SAVININKŲ BENDRIJŲ ĮSTATYMO** papildymo .

2025-01-23 , Panevėžys

2023-03-01 šio įstatymo redakcija numato:

**LIETUVOS RESPUBLIKOS
DAUGIABUČIŲ GYVENAMŲJŲ NAMŲ IR KITOS PASKIRTIES PASTATŲ SAVININKŲ BENDRIJŲ
ĮSTATYMAS**

**14 straipsnis. Bendrijos pirmininkas**

6. Bendrijos pirmininkas atsako už:

9) pastato (pastatų), jo (jų) priklausinių ir pastato (pastatų) bendrojo naudojimo objektų techninės priežiūros organizavimą, šios priežiūros dokumentų parengimą, pildymą ir tvarkymą, taip pat bendrojo naudojimo žemės sklypo (sklypų) naudojimą ir tvarkymą pagal įstatymų ir kitų teisės aktų reikalavimus;

10) pastato (pastatų) bendrojo naudojimo objektų atnaujinimo metinių ir ilgalaikių planų projektų parengimą ir jų pateikimą visuotiniam susirinkimui (įgaliotinių susirinkimui) (valdybai);

Tačiau DGNBSĮ nenumato namo Bendrijos pirmininko ir valdybos narių kompetencijų lygio, kad kokybiškai įvykdytų įstatymo numatytus 9 ir 10 punktus. Kadangi dauguma Bendrijų pirmininkų yra vyresnio amžiaus, pastarieji vadovaujasi netinkama ir pertekline valdžia , o jų nurodymus privalo vykdyti namą , kurioje yra ši Bendrija , prižiūrinti organizacija, šilumos ir vandens tiekimo įmonės. Konkrečiu atveju, jei Bendrija sumanė panaikinti projektinę šildymo sistemą ( taip ir nutiko ) ir tai nurodė atlikti namą prižiūrinčiai organizacijai, nors tai ir absurdas, tai prižiūrinčios namą organizacijos tai ir atlieka, t. y. Bendrijos pirmininkė ir valdyba, neturėdami tinkamos kompetencijos, turi viršenybės galios principą pagal galiojantį įstatymą prieš aptarnaujančių įmonių kvalifikuotus šilumos, statybos , vandenvalos, finansų specialistus. Ši situacija keistina iš esmės, papildant minėtą įstatymą punktais:

* Išrinktas Bendrijos pirmininkas privalo būti įgijęs aukštąjį inžinerinį išsilavinimą ;
* Bendrijos prašymą gavusi namą prižiūrinti organizacija , nusprendusi, kad Bendrijos prašymas yra neobjektyvus, prasilenkia su protingumo principu, darantis namo savininkams žalą, turi teisę šio prašymo nevykdyti ir privalo pateikti argumentuotą atsakymą kodėl nevykdo prašymo, bei pateikti alternatyvų pasiūlymą situacijai spręsti.

Atkreipiu dėmesį, jog jaunas žmogus, baigęs šilumos inžinerijos mokslus, privalo vykdyti pvz. kepėjos , Bendrijos pirmininkės nurodymus, kas ženkliai mažina inžinerinių mokslų patrauklumą.